rlitschk/wikidir huggingface dataset:
Eros (altgr.: Ἔρως, "Liab") is in da griachischn Mythologie da Ur-God vo da sexuelln Liab und Begealichkeit, da Scheenheit und Fruchborkeit. In da remischen Mythologie entspricht eam da Amor, dea wo aa oft Cupido gnennt wead. Seit da Antike gheat da Eros zu de beliabtastn mythischn Figurn in Literatua, Kunst und Musi. Im Kuit spuit a owa kaam a Roin. In da Theogonie vum Hesiod entsteht da Eros ois oana vo de Urgedda ausm Chaos. Seine Gschwista san Gaia, Tartaros, Erebos und Nyx. Bis in de griachische Klassik is da Eros ois scheena Jingling doargstejt worn. Seine Attribute san do a Peitschn, a Netz oda Sandein. Eascht im Hellenismus hod se de Doarstellung Vum Eros ois Kloakind mit Pfei und Bogn duachgsetzt. De Gegnsotz zwischn da gwoitign Wiakung de Erotik auslesn ko und am hoarmlosn Kloakind is oscheinend ois bsondas reizvoi empfundn worn. Mit Fligln is da Eros imma doargstejt worn, wei ma de erotische Liab scho imma ois wos Flichtigs empfundn hod. Hesiod, Theogonie, 120ff. Apollonios von Rhodos, Argonautika, v. a. Buch III Platon, Symposion Moschos, Der flüchtige Eros Hesiod: Theogonie 116-124. Hyginus: Prefatio. A. Greifenhagen: Griechische Eroten. 1957 Franz Siepe: Die Farben des Eros, Berlin 2007. ISBN 978-3-937989-35-8
Da 13. Meaz is da 72. Dog vom Gregorianischn Kalenda in da 10. Kalendawochn, (da 73. in Schoitjoan), somit bleim 293 Dog bis zum Joaresende. 1707: De mülitärische Steakn vo de Truppm vom Prinz Eugen vo Savoyen fiat im Spanischn Eabfoigekriag noch da Schlocht vo Turin zua Genareukapitulation vo Frankreich. Kenig Ludwig XIV. vazichtet auf olle Besitzaunsprich in Italien mit Ausnaum vo Neapel (domois: Kenigreich beida Sizilien). 1848: Mitm Stuam aufs Ständehaus beginnt de Meazrevolution in Wean und greift in de foigendn Dog aufs gaunze Kaisatum Östareich iwa. Am gleichn Omd tritt da östareichische Stootskanzla Fiascht vo Metternich zruck und eagreift de Flucht 1829: Zweng da Schiffoat auf da Donau ian Nemflissn wiad im Kaisadum Östareich de Easchte Donau-Dampfschiffoats-Gsöschoft grind, de wos si zua wödgresstn Binnenreedarei entwickln wiad. 1979: Des Eiropäische Währungssystem (EWS) tritt zruckwiakend zum 1. Jenna ois wearungspolitische Zaumanorbat vo de Lända vo da Eiropäischn Gemeinschaft in Kroft. 1781: Da hannoversch-britische Amateurastronom Wilhelm Herschel entdeckt an Planetn Uranus. 1931: Dena deitschn Ingenieurn Reinhold Tiling und seim Mitorwata Karl Poggensee gelingt bei Berlin easchdmolig da Start vo ana Feststoffraketn. 1781: Karl Friedrich Schinkel, preußischer Architekt und Maler (Begründer der „Schinkelschule“) 1860: Hugo Wolf, österreichischer Komponist 1907: Mircea Eliade, rumänischer
Da Josef 'Joesi' Prokopetz (* 13. Meaz 1952 in Wean) is a estareichischa Liadschreiwa, Musika, Autor und Kabarettist. Da Prokopetz is da Texta vom Austropop. 1971 is a duach sein legendean Text fia Wolfgang Ambros-Schloga Da Hofa schlogoatig bekaunt wuan. Fian Ambros hoda nod weidare Liadtexte gschriem, wia zum Beispü Es lebe der Zentralfriedhof, Baba und foi net oda Du bist wia die Wintasun. Aa fia de Austropopper Stefanie Werger, Wilfried oder Rainhard Fendrich hod a eafoigreiche Liadtexte gschriem. Zauman mitn Ambros und an Manfred Tauchen hod da Prokopetz 1974 des Oipn-Drama Der Watzmann ruft vafosst. Da Watzmann hod sowoi ois musikalisches Heaspü ois aa ois Bihnenstickl grosse Eafoige gfeiat. Prokopetz woa Mitbegründer (zauman mitn Tauchen Fredi), Musika und Liadschreiwa vo da NDW-Gruppm DÖF. Gemeinsam mitn Manfred Tauchen, da Annette Humpe und da Inga Humpe hod DÖF 1983 mitm Liad Codo an intanationeun Eafoig ghobt. Ea woa aa kuaz ois Solokünstla aktiv: Sind sie Single? woa auf Plotz 1 vo da Hitparade.. Weidare Eafoige woan: Na guat daun net und Parkverbot. Mit seina eiganen Weabefirma Der Plan Prokopetz & Dr. Martschitsch GesmbH hoda Aunfaung vo de 1980a-Joa an legendean, heit no bekauntn, Slogan vafosst:„Lustig samma - Puntigamer“., 2003: Goldans Verdienstzeichn
Vorlage:Infobox Staat/Wartung/NAME Lettland (lettisch: Latvija) is a Stoot in Nordeiropa, im Zentrum vom Baltikum. Lettland grenzt im Siidn an Litaun, im Siidostn an Weißrussland, im Ostn an Russland, im Nordn an Estland und im Westn an de Ostsee. Seit da EU-Erweitarung am 1. Mai 2004 is Lettland Mitglied vo da Eiropäischn Union. Während da Vökerwaundarung sant boitische Stämm in de Gegad eingwaundat, wos heind Lettland is. De Siedlungen va de Boiten und Liwen woren im frian Mittloita zwischen voi fü kloanare Fürstentümer zadeud. 49 % vo da Bevökarungg vo Lettland lem in de sim gresstn Städt, de wos mit an Gsamtterritorium vo 664 km² grod amoi 1 % vo da Flächn vom Land ausmochn. De restliche Bevökarung lebt aufm Land in de Verwoitungsgliedarung vo Lettland. C. Grewingk: Geologie von Liv- und Kurland. Dorpat 1859 (Digitalisat) Klemens Ludwig: Lettland. (= Beck'sche Reihe; Länder; 882). Beck, Minga 2000, ISBN 3-406-44782-1 Baltische Bibliographie. Schrifttum über Estland, Lettland, Litauen. Herder-Institut, Marburg 1994–, ISSN 1436-4786 International Monetary Fund, World Economic Outlook Database, April 2008 Commons: Lettland – Oibum mit Buidl, Videos und Audiodateien Länderinformationen zu Lettland (Auswärtigs Amt, Berlin) Lettland-Institut vifanord Virtuelle Fochbibliothek fia Nordeiropa und fian Ostseeraum 56.86888888888924.841111111111Koordinaten: 57° N, 25° O
Jugoslawien is vo 1918/1929 bis 2003/2006 a Stoot in Mittl- und Sidosteuropa in untaschiedlicha territoriala und politischa Form gwesn. Slowenien, Krowozien, Bosnien-Herzegowina, Montenegro, Serbien, Kosovo und Mazedonien hobm dazuaghert. Zu untascheidn san s sognannte easchte Jugoslawien (1918–1941/1944), des 1918 ois Kenigreich vo de Serbm, Kroatn und Slowenen grindt und 1929 offiziell in Königreich Jugoslawien umbnennt worn is, s sognannte zwoate Jugoslawien (1943/1945–1991/1992), des offiziell Demokratischs Föderativs Jugoslawien (1944/1945), Föderative Volksrepublik Jugoslawien (1945–1963) und Sozialistische Föderative Republik Jugoslawien (ab 1963) ghoaßn hot, und schliaßlich de Bundesrepublik Jugoslawien (1992–2003). Vo 2003 bis 2006 hobm nachad no de Teilrepublikn Serbien und Montenegro an Bundesstaat Serbien und Montenegro buidt, da si im territorialn Umfang vo da Bundesrepublik Jugoslawien net untaschiedn hot.
Andrei Romanowitsch Tschikatilo (russ. Андрей Романович Чикатило, wiss. Translit. Andrej Romanovič Čikatilo; * 20. Oktoba 1936 in Jablotschnaja, Ukraine; † 16. Feba 1994 in Nowotscherkassk, Russische Federation), aa bekaunt ois Da Rostow Ripper und Da Schlächta vo Rostow, woa a ukrainisch-russischa Serienmeada und Menschnfressa , den wos 53 Opfa nochgwiesen wuan san. Ea hod söwa aungem, dass s mindastens 56 Opfer gwesn san. Da Tschikatilo woa vom Beruf Leara. Wäu a si ned duachsetzn hod kenna und wäus aa sexuelle Ibagriff auf Schila gem hod, hod a sein Beruf aufgem miassn und is Fabrikorbata wuan. Ea woa vaheirat und hod zwaa Kinda ghobt. 1978 hod a sein easchtn Moad begaungan. Ea hod a neinjaarigs Madl in sei haamlich kaufte Datscha glockt. Da Vasuach si zum vagewoitign is eam wegn Erektionsprobleme danemgaungan, deshoib hod a des Mensch umbrocht. Ba da Eamoadung hod a daunn an Orgasmus ghobt. Vo dem Dog aun hod a nua no duach Quöön und Eamoadn sexuelle Befriedigung kriagn kenna. Fia den Moad is da Vuabesitza vo da Datscha zu Unrecht zum Tod vaurtäut und higricht wuan. Am 14. Oktoba 1992 is da Tschikatilo zum Tod duach Gnackschuss vaurteit wuan: Todesstrof und 56 Joa Hoft fia de Moade
Diafnsuach is in da Informatik a Vafoahn zan Suachn vo om Knotn in om Graphn. Se zejd za dena uninfoamiadn Suachalgorithmen. A Vabessarung vo da Diafnsuach is de iterative Diafnsuach. Fia an foingdn Graphn: A Diafnsuach fongd ba A o. Ognumma, doss de linkn Kantn in om Graphn voa dena rechtn Kantn gwejd wead und ognumma de Suach eainnad voahea bsuachde Knotn und dadat se ned wiedahoit bsuacha (es is jo a kloana Graph), donn dadatn de Knotn in da foingdn Reihnfoig bsuachd wean: A, B, D, F, E, C, G. Wann de gleiche Suach duachgfiahd wead, ohne doss de voahea bsuachdn Knotn eainnad wean, fiahd des za da foingdn Bsuachsfrequenz A, B, D, F, E, A, B, D, F, E, usw. und bleibd ewig in da A, B, D, F, E Schleifn gfonga und eareichd nia ned C oda G. Iterative Diafnsuach vameidd de Schleifn und dadat de näxdn Knotn vo da foingdn Diafnebane earreichn, wann ma onimmd, doss vo links noch rechts voagonga wead: 0: A 1: A (wiedahoit), B, C, E (Omeakung: A iterative Diafnsuach hed etzd C woahgnumma, de konventioneje Diafnsuach owa ned) 2: A, B, D, F, C, G, E, F (Omeakung: C wead woahgnumma,
Des Glossar vo da Graphntheorie enthoit a Stichwortvazeichnis und kuaze Definitiona und Omeakunga zu de wichtigstn Begriffe vo da Graphntheorie Knupf (Knopf), engl. vertex, dt. Knoten Vabinda, engl. edge, dt. Kante Haffa (Haufn), engl. set, dt. Menge Haffaleah (Haufnleah), engl. set theory, dt. Mengenlehre De achromatische Zoi ψ ( G ) {\displaystyle \psi (G)} vo am Graphn G {\displaystyle G} is de gresste Zoi k {\displaystyle k} , fia de G {\displaystyle G} a gitige und voistendige Knupffeabung mit k {\displaystyle k} Forbm hod. Schau aaa: chromatische Zoi, pseudo-achromatische Zoi. Adjazenz is a Beziahung zwischn Knupf oda Vabind in am ungrichtetn Graphn. Zwoa Knupf hoassn adjazent oda benochboart, wenn se in demsejm duach a Kantn vabundn san. Zwoa Kantn hoassn adjazent oda benochbort, wann sa si in am Knupf berian, des hoasst an Knupf gmoasam besitzen. Schau aaa: Inzidenz, Adjazenzmatrix. A Adjazenzlistn is a Meglichkeit, Graphn im Rechna dorzstejn. Dabei wead zu jedm Knupf a Listn vo seine Nachborn gfiat. Dazua wead z. B. a vakettete Listn oda a Fejd (Array) vawendt. Schau aaa: Adjazenzmatrix. A Adjazenzmatrix is a binäre Matrix, wo olle Knupf enthoid und jeweis de Eareichborkeit zum direktn Nochfoiga markiat. Addiat mit da Einheitsmatrix ergibt si de
S Doaf Obaulro, sog Oba-ulro is a Oartstei vo da Stod Neistod an da Doana im Landkroas Kelheim, Niedabayern und ghead zua Holladau. D Oat is südli vo da Daona, an da westlichn Seitn vo an flachn Hang, ders Doana- und des Omstoi voananda trennt und in de ebnan Auen vo de zwoa Fliss valaft. Rengsbuag is östlich grob 45 km und Inglstod im Westn 30 km entfeant. Minga liegt zika 90 km südlich vom Oat. Niedaulro und Obaulro und da Weila Lina ham in da Vagangaheit politisch zamaghert und oa Gmoa buid. De drei Oat san in de 1970er Joa durch a Gebietsrefoam ind Stod Neistod eigmeind woan. De zwoa Kiachdeafa Niedaulro und Obaulro san scho im Joar 901 ois „Olreini“ und 1018 ois „Olrenna“ urkundli gnennt woan.. D'Kiach St. Achatius is im 13. Jahundat baut woan. Da Baustui is spätromanisch. S'Doaf hod ca. 100 Eiwona de fast olle Bauern san. Hopfa is dabei ganz wichti. In da Näh is da Kuaoat Bad Gegging. Desweg ko ma in Obaulro a Ferienwohnungen omietn. Indanetseitn vo Neistod 48.80183221361111.809787750278Koordinaten: 48° 48′ N, 11° 49′ O
Da 14. Meaz is da 73. Dog vom Gregorianischn Kalenda in da 10. Kalendawochn, (da 74. in Schoitjoan), somit bleim 292 Dog bis zum Joaresend. 2002: Da Ötestnrot vom Deitschn Bundesdog entscheidet, dass zuakimftig Linux ois Server-Betriebssystem im elektronischn Parlamentsbetrieb eingsetzt wiad. 1803: Josef Misson, österreichischa Mundoatdichta 1804: Johann Strauß (Voda), österreichischa Komponist 1879: Albert Einstein, deitscha Physika, Nobelpreisträga 1921 1922: Milton Greene, US-amerikanischa Fotograf 1933: Quincy Jones, US-amerikanischa Musik-, Fernseh- und Filmproduzent 1803: Friedrich Gottlieb Klopstock, deitscha Autor und Dichta 1860: Carl Ritter von Ghega, Eabaua vo da Semmeringbaun 1883: Karl Marx, deitscha Philosoph, Ekonom und Journalist Kiachliche Gedenkdog Hl. Mathilde, Wohltäterin und Klostergründerin (katholisch, evangelisch) Naumensdog Einhard Staatliche Feia- und Gedenkdog Dog vo da Vafossung in Andorra Brauchtum Dog vo da Kraaszoi (zweng da amerikanischn Datumsnotation 3/14) Weissa Dog in Japan und Südkorea (Dank fia de Geschenke fian Valentisdog)
Da 12. Meaz is da 71. Dog vom Gregorianischn Kalenda in da 10. Kalendawochn, (da 72. in Schoitjoan), somit bleim 294 Dog bis zum Joaresende. 1894: The Coca-Cola Company vakauft Coca-Cola zum easchtn Moi in Floschn. 1365: Herzog Rudolf IV., da Stifta, und seine Briada Albrecht und Leopold untazeichnen de Grindungsurkunde vo da Universität Wien. Des is damit noch da Karls-Universität Prag de zwaatötaste Universität im Heiligen Remischen Reich und de öteste no existiarende Universität im deitschen Sprochraum. 1915: Jiří Mucha, tschechischa Kosmopolit und Schriftstöla, Publizist und Drehbuachautor 1921: Giovanni Agnelli, italienischa Induströlla 1905: Rudolf von Alt, estareichischa Landschofts- und Architekturmola 1914: George Westinghouse, US-amerikanischa Erfinda 1916: Marie von Ebner-Eschenbach, estareichische Schriftstölarin Kiachliche Gedenkdog Hl. Gregor der Große, remischa Pobst (evangelisch, katholisch und orthodox) Naumasdog Almut, Maximilian Staatliche Feia- und Gedenkdog Färöer: Grækarismessa (1943) Mauritius: Unobhängigkeit vo Großbritannien (1968) Commons: 12. März – Sammlung vo Buidl, Videos und Audiodateien
Da 11. Meaz is da 70. Dog vom Gregorianischn Kalenda in da 10. Kalendawochn, (da 71. in Schoitjoan), somit bleim 295 Dog bis zum Joaresende. 1544: Torquato Tasso, italienischa Dichta 1893: Leopold Szondi, ungarischa Medizina und Psychologe 1906: Zino Davidoff, ukrainisch-Schweiza Unternehma 1888: Friedrich Wilhelm Raiffeisen, deitscha Sozialreforma, Gründa vo da Genossenschoftsbewegung 1902: Friedrich Engelhorn, deitscha Unternehma, Gründa vo BASF 1950: Heinrich Mann, deitscher Schriftstölla Naumensdog Rosina Commons: 11. März – Sammlung vo Buidl, Videos und Audiodateien
Da 10. Meaz is da 69. Dog vom Gregorianischn Kalenda in da 10. Kalendawochn, (da 70. in Schoitjoan), somit bleim 296 Dog bis zum Joaresende. 1870: De Preußische Staatsregiarung erteut da Deutschen Bank (gründet im Jenna) de Konzession. 1814: Joseph vo Fraunhofer entdeckt de so gnenntn Fraunhoferlinien, Absorptionslinien, de wos ois dunkle Straafn im Sonnenspektrum zu seng san. 1876: Alexander Graham Bell und sein Assistent Thomas Watson fian a easchtes Telefongespräch: „Mr. Watson, kummans do hea, i mecht se seng.“ 1772: Friedrich Schlegel, deitscha Kuituaphilosoph, Kritika und Iwasetza 1788: Joseph Freiherr vo Eichendorff, deitscha Schriftstölla 1927: Paul Wunderlich, deitscha Mola und Grafika 1957: Osama Bin Laden, saudi-arabischa Terrorist 1864: Maximilian II., Kenig vo Bayern 1876: Franz Stollwerck, deitscha Induströlla Kiachliche Gedenkdog John Ogilvie, britischa Märtyra (katholisch) Naumensdog Gustav Commons: 10. März – Sammlung vo Buidl, Videos und Audiodateien
Da 9. Meaz is da 68. Dog vom Gregorianischn Kalenda in da 10. Kalendawochn, (da 69. in Schoitjoan), somit bleim 297 Dog bis zum Joaresende. 1152: Nua drei Wochn nochm Tod vo seim Onkel Konrad III. wiad da Herzog vo Schwobm Friedrich III. ausm Haus vo de Staufer ois Friedrich I. Barbarossa in Aachen zum remisch-deitschn Kenig krönt. 1454: Amerigo Vespucci, italienischa Entdecka 1814: Taras Schewtschenko, ukrainischa Dichta 1892: Josef Weinheber, österreichischer Lyriker, Erzähler und Essayist 1934: Juri Gagarin, sowjetisch-russischa Kosmonaut 1942: John Cale, walisischa Musika 1947: Kali Z. Fasteau, us-amerikanische Jazzmusikerin 1955: Ornella Muti, italienische Schauspielerin 1895: Leopold von Sacher-Masoch, österreichischer Schriftsteller 1989: Robert Mapplethorpe, US-amerikanischer Fotograf Kiachliche Gedenkdog Hl. Franziska von Rom, italienische Ordensgründarin und Mystikerin (katholisch) Naumensdog Dominik, Franziska Commons: 9. März – Sammlung vo Buidl, Videos und Audiodateien
Krimmö is a hibsch a kloana Oscht an owastn Pinzgau an Soizburgischn, direkt a da Grenz za Nordtiroi (Gerlos und Züaschtoi), Sidtiroi (Ahrntoi) und Osttiroi. Krimmö kescht owa zan Bezirk Zö (Zell am See) und so redn die Krimmöa, do gibs koan Zweifö nit, Pinzgarisch, owa a Variante, de scho a bissl as Tiroarischi umigeht. Krimmö lig 1.067 m iwan Mee und hotr hibsch an Bekanntheitsgrod weng die Wassafoi, di wos circa 400 Meter hoch sand. Die Krimmöa Ochn rinnt ausm Ochentoi ausa und foid an Krimmöa Kessl oi. In Krimmö wohnand 833 Leit (2016), und weis an Summa attraktiv zan Wondern und an Winta a schneesichas Schigebiet is, kemman a oiwei a haufn Gest, die meran aus Deitschland, Holland und aus onderi Eschta in Östareich. Iwan Gerlosposs, kimb ma heit oafoch auf Nordtiroi umi, noch Süd- und Osttiroi kumma va da Krimmö aus hekstns umige (wos owa a sein Reiz hot). Um Krimmö umadum rogn 30 Dreitausnda a`d Hech, und Krimmö kescht naturgemäß zan Nationalpark Hochi Tauan. Krimmö toid si auf a di Hochkrimmö, wo si des Schigebiet befind, des seit a nedla Jo za da Schiarena Züaschtoi kescht und wo hisch oani Gest ean Zweitwohnsitz homb. Des eigntlichi
Da 8. Meaz is da 67. Dog vom Gregorianischn Kalenda in da 10. Kalendawochn, (da 68. in Schoitjoan), somit bleim 298 Dog bis zum Joaresende. 1879: Otto Hahn, deitscha Physika, Chemika und Nobelpreisträga 1869: Hector Berlioz, franzesischar Komponist und Musikkritika 1917: Ferdinand Graf von Zeppelin, deitscha General und Luftschiffkonstrukteur Kiachliche Gedenkdog Hl. Thomas von Aquin, Mönch und Kirchenlehrer (evangelisch) Naumensdog Johannes, Julian Gedenkdog vo internationeun Organisationen Internationaler Frauentag, (UNO) (1921) Commons: 8. Meaz – Sammlung vo Buidl, Videos und Audiodateien
Johann „Jack“ Unterweger (* 16. August 1950 in Judenburg, Steiamoak; † 29. Juni 1994 in Graz) woa a estareichischa Schriftstöla („Hefnpoet“) und Serienmeada. Da Unterweger is scho 1976 weng Moad zu „lemslänglich“ vauateit wuan. Im Hefn hod a daun zum Schreim aungfaungt. Mit seina Autobiografie „Fegefeuer oder die Reise ins Zuchthaus“ is a schnö aus Hefnliterat populär wuan. 1990 is a aufgrund vo Petitionen vo zoireichn Intellektuellen, wia z. B. Ernest Bornemann, Milo Dor, Barbara Frischmuth, Peter Huemer, Elfriede Jelinek, Günther Nenning und Erika Pluhar, ausm Hefn entlossn wuan. Unterweger is danoch vo da estareichischn Kuituaszene ois Paradebeispü fia a glungane Resozialisiarung vo Party zu Party umadumgreicht wuan. Sechs Monat noch da Entlossung hod a Serie vo Moadn an Prostituierten aungfaungt (acht in Prag, Graz, Bregenz und Wean, drei in Los Angeles). Olle Moade woan auf de gleiche Oat ausgfiaht: De Untawäsch is kunstvoi zu am Henkasknotn zaumbunden wuan und des Opfa duach Strangulation eamoadet wuan. 1992 is da Unterweger im Miami vom FBI vahoftet wuan. Ea hod bis zletzt ois obgstrittn. De Indizien woan owa eadrückend: DNA-Spurn, Fasafunde, Aufenthoid jeweis in da Nähe vom Tatoat (ohne a Alibi z hom), gleiche Moadmethodn usw. 1994 is da Unterweger in Graz
Vorlage:Infobox Gemeinde in Deutschland/Wartung/Art unbekannt Vohbuag an da Doana (amtli: Vohburg a.d.Donau) is a Stod im Obaboarischn Landkroas Pfahofa an da Uim. De Stod ligd an da neadlichn Grenz vom Landkroas und damid aa an da Grenz zua Holledau. Nachbagmoana han im Noadn Pfiaring, Grousmearing und Obadolling, im Sidn Minsta, Geisnfeid und Manching. De Stod ligt 15 km estlich vo Inglstod an da Doana. Des Stodgebiet umfasst im Noadn an Teil vom Jura, zum Hauptteil as Doanadoi und ganz im Sidn no a bissl wos vom Tertiär-Higlland. Wei duach de Stod d´Doana, d´gloa Doana, d´Ejm und d´Paar laffa, weads a manchmoi ois via-Fliss-Stod bezeichnad. Vohbuag hod zwejf Oadsteile, des han: Owa- und Unddahoadam, Owadinzing und Dinzing, Mening, Auhef, Iasching, Knodorf, Roggling mid da Hefadsmej und Haragga Vo de Bewohna weads a no innahoi vo de einglichn Schdoodgrenzn unddateilt, und zwoa in d`Au (wead a Gebiag gnennd), d`Beizn, an Marktblòz und as Grias. Fast jeda vo de Oadsteile (aa vo de inoffizielln) hod an oagna Maibaam. Da Buagbeag wor scho in da Bronzezeid besiedld, des hod ma duach Funde vom Buagbeag fesdgschdejd. As easchde moi iss im Joa 895 eawänd woan, desweng hom de Vohburger 1996 de 1100-Joarige Gschichd vo eanara
A foisches Dilemma is a Rhetorische Figur. Ba dea Argumentationsmethodn wead suggeriat, dass nua zwischen zwoa Alternativn gwejd wean ko (deshoib hoassts aa Alternativmethodn). So wead a Entscheidungsdilemma konstruiat, obwoi weidane Entscheidungsmeglichkeiten existian. De Alternativn bestengan oft aus zwoa Extremen (Schwoaz-Weiss-Molarei), a dritte Lesung wead untaschlogn (tertium non datur). Freiheit oda Sozialismus? Seids ia fia uns oda fia de Terroristn? The Fallacy Files: The Black-or-White Fallacy (englisch) Slate Magazine: How President Barack Obama uses the False Dilemma Fallacy (englisch)
Vorlage:Infobox Gemeinde in Deutschland/Wartung/Art unbekannt Neistod an da Doana (amtli: Neustadt a.d.Donau) is a Stod an da Westgrenz vom Landkreis Keaham in Nidabayan. Ma kennt Neistod wengan Kuaoat Bad Gegging. D'Stod liegt in da Mittn vo Inglstod und Rengsbuag, mittn im Toi vo da Doana af a 5 km broadn Schottaehm. Im Siidn vo da Stod san de letztn Woidhigl vo da Holladau, de im Tertiär entstandn san und im Nordn find ma de letzn Koichhäng vom bayrischn Jura. Uim und Oms lafan in Neistod ind Doana. Zua Stod Neistod ghern foigade Deafa und oaschichtige Hef: Arasting, Bad Gegging, Deisnhofn, Eining, Geimasten, Hodafleg, Heilingstod, Heannam, Irnsing, Kapfastoa, Lina, Macham, Mauan , Mühlhausn , Nidaulro, Obaulro, Schwoag, Sittling, Umbatshausn und Wia. In de Deafa lem vui Bauan. Hopfa und Spargl san bsondas wichti. D'Stod Neistod is ausm Doaf Trephenau entstandn, des da Herzog Ludwig da Strenge zu a vui gressanan und neia Stod umbaun lassn hod. Zeascht hod de Stod no Seligenstod ghoassn. Unda dem Nam san da Stod d'Stadtrecht valiehn woan und zwa am 11.Mai 1273. Neistod hod domit s'eateste Stodrecht vo Bayern, des unda de Wittelsbacha valiehn woan und schriftli nochgwisn is. Späda hod si statt Seligenstod da Nam
Da Wettberg Karsten (* 10. Novemba 1941 z Friesack) is a boarischa Fuaßboi-Trainer. Ea hod so guad wia alle Mannschaftn, de wos a trainiad hod, minimum in d naxthechere Klass auffebrocht. As Baispui da TSV 1860 München, mid n Aufstieg 1991 in d zwoate deitsche Bundesliga. Seit dera Zeit hoast da Wettberg z'Minga "Kini vo Giasing". Garwad hod da Wettberg auf da Post z Inglschtod. Do war a Oberamtsrat, Schef von Personalrat und vo da Postgwrkschaft. Etzad is a in Pension, owa oiwai no aktiv in Kraisdog vo Kelheim fia d SPD. Seid 28. Meaz 2007 is a Vizepresident vom TSV 1860 Minga.
Da Esl vom Buridan is a Paradoxon, wo zoagt, dass a logische Entscheidung zwischn zwoa gleiweatign Lesungen (Dilemma) ned oafoch z treffa is. A Esl sted dabei zwischn zwoa glei grossn und glei weit entfeantn Heihaffa. Ea vahungad, wei a si ned entscheidn ko, wo ea zeascht fressn soit. Des Argument kimmt vom Aristoteles' (De caelo, Iwan Himme) und ned vom Johannes Buridan, wos zu Unrecht zuagschriem und desweng so gnennd woan is. In da Literatua kimmt des Motiv oft voa. Moastens geds dann um Dreiecksbeziahunga. In da Science-Fiction-Literatua weads efta vawend, um rabiate Robota z neitralisian. A Robota wead dann zwunga zwischn zwoa gleiweatign Meglichkeitn z entscheidn, bis seine Ressourcen vabraucht san. Lesungen vonam Dilemma liegn do drin, dass ma etweda an Beweatungsmosstob vaendat oda um a Entscheidung wiafet (Monte-Carlo-Methodn). Kurt Böttcher, Karl Heinz Berger, Kurt Krolop, Christa Zimmermann: Geflügelte Worte. Zitate, Sentenzen und Begriffe in ihrem geschichtlichen Zusammenhang. VEB Bibliographisches Institut Leipzig, Leipzig 1981. Seite 172: Auch aus dem Frankreich des 14./15. Jh. sind geflügelte Worte in den deutschen Sprachschatz übergegangen. So ist der Scholastiker und kritische Kommentator der Schriften des Aristoteles, Johannes BURIDAN (1300 - nach 1358), zweimal Rektor der Pariser Universität, entweder selbst Urheber der Fabel